AlexejDobrolubov/national_council_slovak_2010 huggingface dataset:
65. schôdza NR SR - 7.deň - A. dopoludnia
Dátum: 2022-05-05
Poslanec: Saková, Denisa (-)
Druh vystúpenia: Vystúpenie s faktickou poznámkou

114. Ďakujem veľmi pekne za slovo. Tak ako pán predseda povedal, myslím si, že všetci kolegovia, ktorí tu dnes nesedia, by nám mali dať za pravdu, že jednoducho tu už niekoľko nie týždňov, ale niekoľko mesiacov hovoríme o tom, že potrebné je spraviť pre Slovensko aj zákon lex Ukrajina, pardon lex Slovensko, nielen lex Ukrajina, ktoré pomôže aj našim občanom v tejto ťažkej situácii. A tak ako to bolo spomenuté niekoľko návrhov v rámci či už pomoci zvyšovania cien energií, alebo či už zvyšovania cien potravín, alebo či už pomoci, ktoré sme navrhli pre dôchodcov, sme predkladali. A je to smutné, pretože veľakrát sme boli dotazovaní práve zo strany vládnej koalície, aby sme už len nekritizovali a predkladali nejaké návrhy. A keď tie návrhy predkladáme a doposiaľ ich bolo 25 a dnes predkladáme ešte ďalšie, tak nikto z vládnej koalície sa týmito, keby nieže odkopíruje, ale keby sa nimi aspoň troška týmito návrhmi inšpiruje a na základe týchto návrhov s nami si dá krátku diskusie a kľudne si to spravte ako vlastné zákony, vlastné pozmeňovacie návrhy, len prosím vás, už pre slovenský národ niečo robte.
65. schôdza NR SR - 5.deň - A. dopoludnia
Dátum: 2022-05-03
Poslanec: Saková, Denisa (-)
Druh vystúpenia: Vystúpenie s faktickou poznámkou

54. Ďakujem veľmi pekne za slovo. Vážený pán predseda, v tvojom prejave si absolútne vystihol základné a jedinú, základnú a jedinú snahu tejto vlády, a to je prekryť ich neschopnosť, ich zlyhania a neprofesionalitu viesť túto krajinu a vytrhnúť ju z tej krízy, v ktorej sa nachádza a dokonca neprofesionalitu zabrániť ešte väčšej katastrofe, do ktorej sa krajina, táto krajina rúti. Namiesto toho koalícia ponúka nášmu národu hry, krvilačné hry, ktorých cieľom je zlikvidovať opozíciu. Presne tú opozíciu, ktorá v demokratickej spoločnosti má jedinú zásadnú zodpovednosť, a to je dávať spätnú väzbu vláde a celej koalícii ohľadom jej krokov, ktoré podniká v procese riadenia tejto krajiny. A čo je ešte horšie, predstavitelia tejto koalície dnes svojou krvilačnosťou prenasledujú každého jedného, kto sa im postaví. A to nielen opozičných politikov, ale dokonca vyšetrovateľov, policajtov, prokurátorov, sudcov a ešte aj predstaviteľov akademickej obce a iných stavovských organizácií. Veľmi smutné pre celé Slovensko a veľmi smutné aj pre celý slovenský národ. A tak ako si povedal, Slovensko dnes absolútne nie je demokratickým štátom a nie je ani právnym štátom, kde platí spravodlivosť. Máme tu spráchnivený systém, v dôsledku ktorého vydávame poslancov do rúk politického revanšu.
64. schôdza NR SR - 1.deň - B. popoludní
Dátum: 2022-04-27
Poslanec: Saková, Denisa (-)
Druh vystúpenia: Vystúpenie s faktickou poznámkou

70. Ďakujem veľmi pekne za slovo. Ďakujem kolegom za podporné faktické poznámky. Možno by som sa vyjadrila len ku kolegyni pani, pani poslankyni Pleštinskej. Ja musím povedať, pani poslankyňa, že mne je vás úprimne ľúto, že ste dnes vychytili tento horúci zemiak, a nechápem, prečo ste proti tomu neprotestovali, pretože skutočne ešte tie dôvody, ktoré vám napísali, sú dôvody, ktoré absolútne nie sú pravdivé, pretože migračnú krízu, keď už o to ide, rieši migračný úrad, kde je nominant pána ministra, rieši ju hlavne úrad hraničnej a cudzineckej polície, kde šéfa riaditeľa hraničnej a cudzineckej polície takisto menoval do funkcie pán minister vnútra. A zároveň, keď je sekcia krízového riadenia, tak sekcia krízového riadenia jednotlivé veci a jednotlivé pokyny rozdáva okresným úradom a vy ako starostka to dobre viete. A kto sú prednostovia okresných úradov, ktorí vyhlasujú mimoriadnu situáciu? No predsa nominanti OĽANO. Takže neviem, o akých ľuďoch vy to hovoríte. A keď už ide o to, ministerstvo vnútra má 50-tisíc zamestnancov. To akože 50-tisíc zamestnancov bola moja nominácia? Ďakujem pekne.
65. schôdza NR SR - 3.deň - B. popoludní
Dátum: 2022-04-28
Poslanec: Stredák, Anton (SMER - SD)
Druh vystúpenia: Vystúpenie s faktickou poznámkou

160. Ďakujem pekne za slovo, pán predsedajúci. Pán podpredseda Blanár, vo svojom vystúpení si spomenul zneužitie nadkvalifikácie skutkov v uznesení obvinenia Roberta Fica a Robert Kaliňáka. Áno, nadkvalifikácia skutkov znamená, že skutok je posudzovaný podľa prísnejšej skutkovej podstaty trestného činu, čo spravidla umožňuje pri vyšetrovaní použiť tvrdšie postupy, ako sú napr. odpočúvanie, použitie agenta, využívaní inštitútu tzv. kajúcnikov, ktorí zároveň spolupracujú a sú obvinení. A chcel by som tu ešte a jasne pomenovať, že ak je časť verejnosti, médií a politikov dopredu presvedčená, že je niekto zločinec, budú tlieskať akémukoľvek obvineniu, a preto sa takéto obvinenie ľahšie vyprodukuje, manipuluje, tak ako je to aj v uznesení obvinenia na Roberta Fica a Roberta Kaliňáka. Ďakujem.
65. schôdza NR SR - 3.deň - B. popoludní
Dátum: 2022-04-28
Poslanec: Stredák, Anton (SMER - SD)
Druh vystúpenia: Vystúpenie s faktickou poznámkou

114. Ďakujem pekne za slovo. Kolega Blaha, vo svojom vystúpení si viackrát spochybnil uznesenie o obvinení Roberta Fica a tvojim tvrdeniam, s tvojimi tvrdeniami sa zhodujú aj viacerí odborníci z trestného práva. Tí tvrdia, že pokiaľ ide o trestný čin založenia, zosnovania a podporovania zločineckej skupiny, ten v danom kontexte považujú za nezmyselne vykonštruovaný, pričom ak by pripustili politickú motiváciu daného obvinenia, povedzme si, že práve názov tohto trestného činu vyzerá v titulkoch, v článkoch nach... najšokujúcejšie, takže celé toto uznesenie je účelovo vykonštruované. Kolegovia, toto je realita. Vládnym politikom sa podriaďujú tie najdôležitejšie inštitúcie v štáte. Zamyslite sa, kto teda rozhodne najbližšie o osudoch trestnoprávnych veciach, politici alebo kvalifikovaní sudcovia. Ďakujem.
51. schôdza NR SR - 3.deň - B. popoludní
Dátum: 2021-11-25
Poslanec: Stredák, Anton (SMER - SD)
Druh vystúpenia: Vystúpenie s faktickou poznámkou

147. Len v krátkosti. Ďakujem pekne, že si sa stotožnil s mojím vystúpením, a verím tomu, že sa tá debata ešte rozprúdi a že sa nám to podarí dostať do druhého čítania a tam budeme môcť potom nejakými pozmeňujúcimi návrhmi aj vyjsť v ústrety kolegom, aby sme došli k volakému spoločnému riešeniu tohto problému na Slovensku. Ďakujem pekne.
48. schôdza NR SR - 3.deň - A. dopoludnia
Dátum: 2021-10-21
Poslanec: Stredák, Anton (SMER - SD)
Druh vystúpenia: Vystúpenie

129. Ďakujem za slovo. Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu zákonu, číslo, tlač 716. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte všeobecnú rozpravu.
28. schôdza NR SR - 5.deň - A. dopoludnia
Dátum: 2021-05-11
Poslanec: Stredák, Anton (SMER - SD)
Druh vystúpenia: Vystúpenie s faktickou poznámkou

121. Ďakujem pekne za slovo, pán predsedajúci, kolega spomenul si vo svojom vystúpení obec Palárikovo, tak by som rád dal do pozornosti, že Slovenské poľovníctvo sa pričinilo o založenie svetovej organizácie, ako je Medzinárodná rada pre poľovníctvo a ochranu zveri. A táto myšlienka založenia tejto organizácie vznikla práve v tejto obci Palárikovo. Len toľko, ďakujem pekne.
25. schôdza NR SR - 6.deň - A. dopoludnia - 31.03.2021
Dátum: 2021-03-31
Poslanec: Stredák, Anton (SMER - SD)
Druh vystúpenia: Vystúpenie s faktickou poznámkou

16. Ďakujem pekne za slovo. Kolega Takáč, chcem ťa podporiť v tvojom vystúpení, pretože rovnako moje poznatky, ktoré som v predmetnej oblasti v diskusiách s poľnohospodármi získal, ma vedú k záveru, že predložený návrh nemožno podporiť. A to je dôvod, prečo chcem pripustiť, že nie je tento zákon dobre pripravený. Pretože aj keď zdanlivo predkladatelia idú správnym cieľom, chcú umožniť totižto vlastníkovi pozemku, aby sa sám rozhodol, komu túto pôdu prenájme, myslím si, že konečný efekt môže mať opačné výsledky. Ďalej by som chcel poukázať, že prvý novelizačný bod zbytočne zavádza ďalšiu administratívnu byrokratickú záťaž pre podnikateľov o pôde a neviem, ako sa najväčší bojovník pán minister Sulík postaví k tomuto, že zavádzame ďalšie byrokratické opatrenia. Ďakujem pekne za slovo.
23. schôdza NR SR - 5.deň - A. dopoludnia
Dátum: 2021-02-03
Poslanec: Stredák, Anton (SMER - SD)
Druh vystúpenia: Vystúpenie s faktickou poznámkou

38. Ďakujem pekne za slovo. Pani kolegyňa, na začiatku vášho príhovoru ste spomenuli, teda že tie obchodné reťazce prišli v roku 1996, čo je pravda. A ja si myslím, že aj od tohto roku sa začal na Slovensku úpadok sebestačnosti s potravinami. Chcem len povedať niektorým kolegom, ktorí sa nehýbali v potravinárstve, že behom pár rokov len v našom regióne Nitra zanikli minimálne 4 mäsokombináty, ktoré zlikvidovali tieto zahraničné obchodné reťazce, že ich tlačili s cenami pod výrobné ceny, a to: Nitra, Nové Zámky, Levice, Dunajská Streda. Bolo to veľmi citeľné a vlastne tu začal úpadok sebestačnosti na Slovensku potravinami. Ďakujem pekne.
23. schôdza NR SR - 5.deň - A. dopoludnia
Dátum: 2021-02-03
Poslanec: Stredák, Anton (SMER - SD)
Druh vystúpenia: Vystúpenie s faktickou poznámkou

24. Ďakujem za slovo. Kolega, vo svojom vystúpení si spomenul viacero bodov, s ktorými sa nevieš v tejto novele zákona stotožniť. Mňa osobne tiež trápi hlavne navrhované vypustenie doterajšieho ustanovenia zákazu nákupu a predaja potravín pod ekonomiky oprávnené náklady. A dôvod je tiež jednoduchý. Ja som bol tiež riaditeľ mäsovýroby a obchodné reťazce nás toľko tlačili s cenou pod nákup, teda náš, naše ekonomické náklady, až nás zlikvidovali. Čiže treba sa nad týmto zamyslieť, aby nedopadli ďalší naši potravinári obdobne, ako sme dopadli my. Rovnako je veľmi diskutabilný a zdá sa mi, že by sme mali nad tým tiež pouvažovať, a to novelizačný bod č. 3, nakoľko niektoré obchodné reťazce združujú stovky malých dedinských predajní a potravín, ako ste už spomínal vo svojom vystúpení, ktoré nemajú skladové priestory, a preto ich reťazce zabezpečujú zo svojich logistických centier a majú s týmito dodávateľmi svoje zmluvy na distribúciu, ktoré sú výhodné aj podľa mňa pre obe strany, a preto sa pýtam, prečo im chceme túto možnosť brať. Ďakujem.
18. schôdza NR SR - 2.deň - B. popoludní
Dátum: 2020-11-25
Poslanec: Stredák, Anton (SMER - SD)
Druh vystúpenia: Vystúpenie

185. Ďakujem pekne za slovo. Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bol určený za spravodajcu návrhu uvedeného zákona (tlač 253). Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku o legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokujeme v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre pôdohospodárstvo a životné prostredie, Výbor Národnej rady pre obranu a bezpečnosť a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte všeobecnú rozpravu. Ďakujem.
60. schôdza NR SR - 3.deň - A. dopoludnia
Dátum: 2022-03-17
Poslanec: Sloboda, Radovan (SaS)
Druh vystúpenia: Vystúpenie v rozprave

64. Ďakujem za slovo, pán predsedajúci. Cieľom novely zákona o fonde na podporu vzdelávania je rozšíriť pôsobnosť fondu o nové formy poskytovania finančných prostriedkov napríklad formou grantov alebo štipendií. Ďalšou zásadnou zmenou je sprístupnenie pôžičiek širšiemu okruhu žiadateľov a hlavne možnosť nevyžadovať zabezpeče... zabezpečenie pôžičky ručením. Návrh ďalej obsahuje aj zmeny v oblasti organizácie fondu a zmeny v oblasti vnútorných procesov za účelom zefektívnenia činností a odstránenia administratívnej záťaže. Zároveň sa hlásim do rozpravy, pán predsedajúci.
60. schôdza NR SR - 2.deň - B. popoludní
Dátum: 2022-03-16
Poslanec: Sloboda, Radovan (SaS)
Druh vystúpenia: Vystúpenie v rozprave

222. Ďakujem, pán predsedajúci, za slovo. Vážené kolegyne, vážení kolegovia, dnes na pôde Národnej rady diskutujeme o novele zákona o uznávaní dokladov a vzdelaní a uznávaní odborných kvalifikácií. Prostredníctvom tejto novely zjednodušujeme proces uznávania dokladov o vzdelaní mimo európskeho priestoru vysokoškolského vzdelávania. V posledných rokoch vidíme, že na Slovensku sa bez pracovnej sily neobídeme a predovšetkým teda už pracovnej sily zo zahraničia. Preto sme nútení vytvárať podmienky na to, aby sme získavali aj kvalifikovaných ľudí. Kvalifikovaných ľudí zo zahraničia, ktorí nám pomôžu pracovnú obsadenosť vykryť a obsadiť. Teda ponúkame pracovné miesta, ktoré nevieme vykryť sami. Toto sa týka hlavne odvetví zdravotníctva, ale aj priemyslu prípadne inej výroby. Preto musíme ako jeden z prvých krokov zaviesť uznávanie dokladov o vzdelaní. Potrebujeme upraviť a zjednodušiť podmienky uznávania titulov, čo v súčasnosti podčiarkuje aj situácia na Ukrajine, ktorá v konečnom dôsledku nám umožní zamestnať aj niektorých utečencov. Zmena sa dotkne konkrétne viacerých procesných opatrení. Konkrétne sa navrhuje odstrániť požiadavka na overenú alebo osvedčenú kópiu rozhodnutia o uznaní dokladov o vzdelaní pri žiadosti o vykonanie doplňujúcej skúšky. Za ďalšie, odstrániť predkladanie potvrdení o oprávnení vzdelávacej inštitúcie poskytovať vysokoškolské vzdelanie v treťom štáte vzhľadom na to, že v zmysle medzinárodných dokumentov prebieha komunikácia o tom, aké vzdelávacie inštitúcie sú oprávnené poskytovať vysokoškolské vzdelanie v štáte, v ktorom bol doklad vydaný. Za ďalšie, po novom sa nebude požadovať predloženie kópie dokladu totožnosti a dokladu o zaplatení správneho poplatku do štát... =====
60. schôdza NR SR - 2.deň - A. dopoludnia
Dátum: 2022-03-16
Poslanec: Sloboda, Radovan (SaS)
Druh vystúpenia: Vystúpenie v rozprave

58. Ďakujem za slovo, pán predsedajúci. Vážené panie poslankyne, poslanci, vážení prítomní, v súlade s § 73 zákona o rokovacom poriadku som bol určený za spravodajcu k návrhu uvedeného zákona v tlači 910. Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko Ministerstva financií Slovenskej republiky. Zo znenia uvedeného vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali. Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelanie, vedu, mládež a šport. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež a šport. Odporúčam, aby predmetný vládny návrh zákona v druhom čítaní výbory prerokovali do 30 dní a gestorský výbor do 32 dní od prerokovania v návrhu zákona v Národnej rade v prvom čítaní. Prosím, pán predsedajúci, otvorte všeobecnú rozpravu, do ktorej sa hlásim ako prvý.
59. schôdza NR SR - 1.deň - B. popoludní 5
Dátum: 2022-02-25
Poslanec: Sloboda, Radovan (SaS)
Druh vystúpenia: Vystúpenie s faktickou poznámkou

57. Ďakujem za slovo, pán predsedajúci. No, pán Kotleba, vaše práva garantované Ústavou Slovenskej republiky vám budú úplne nanič, keď tieto vaše práva a ústavu začnú drviť na slovenských uliciach ruské tanky, tak ako to už v tejto krajine raz urobili a teraz to robia nášmu susedovi. Ďakujem. (Reakcie z pléna.)
59. schôdza NR SR - 1.deň - B. popoludní 5
Dátum: 2022-02-25
Poslanec: Sloboda, Radovan (SaS)
Druh vystúpenia: Vystúpenie s faktickou poznámkou

45. Ďakujem za slovo, pán predsedajúci. Pán kolega Susko, prosím vás pekne, to myslíte vážne, čo ste tu teraz predviedol? To naozaj myslíte vážne, čo ste tu teraz rozprával ten svoj preslov? Vy ste si všimol, že na Ukrajine je vojna? To neni playstation, pán kolega, to je reálna vojna. A takisto tu prebieha už reálna hybridná vojna a my jej musíme, my ju musíme zastaviť týmito opatreniami. Ďakujem. (Potlesk.)
55. schôdza NR SR - 10.deň - B. popoludní
Dátum: 2022-02-17
Poslanec: Sloboda, Radovan (SaS)
Druh vystúpenia: Vystúpenie s faktickou poznámkou

65. Ďakujem za slovo, pán predsedajúci. Mirečku, ja si myslím, že ľudia by sa mali venovať tomu, čo, čomu rozumejú. Keď nevieš a nemáš čo povedať k téme, tak nerozprávaj. Lebo som ťa teraz päť minút či štyri minúty si tam rečnil a nepovedal si že nič k veci okrem päť budov a jedna budova a niekto rozprával so sudcami, kto nerozpráva. Ale iné chcem. Ja si normálne že vašu partiu začínam viac a viac všímať a svojím spôsobom aj vážiť. Vy ste normálne že okrem toho, že vy ste zreplikovali túto Kotlebovu stranu, ešte tomu dali ste taký skvelý názov, že replika REPUBLIKA, replika, replika, replika a teraz replikujete ďalšie strany. Zreplikovali ste SMER, zreplikovali ste HLAS a najnovšie aj SME RODINA. No vy budete normálne že úžasná partia REPUBLIKA replika. Ďakujem.
55. schôdza NR SR - 6.deň - A. dopoludnia 2
Dátum: 2022-02-10
Poslanec: Sloboda, Radovan (SaS)
Druh vystúpenia: Vystúpenie s faktickou poznámkou

68. Ďakujem za slovo, pán predseda. Ja len aby došlo k správnemu pochopeniu celej záležitosti, lebo to bolo podané trošičku takým štýlom, ako keby teraz tu nastala apokalypsa pre vodičov, že od marca budú všetci pokutovaní, lebo nemajú kde parkovať na chodníkoch. To jednoducho nie je pravda. Obce mali možnosť si situáciu vyriešiť a tam, kde uznali za vhodné, môžu povoliť parkovanie na chodníkoch, stačí im iba osadiť dopravnú značku. Ja registrujem odpor z niekoľkých bratislavských štvrtí, kde to údajne nevedia stihnúť. V poriadku, môžme sa skúsiť rozprávať o rozumnom predĺžení lehoty na osadenie týchto značiek. Osobne si skôr myslím, že tu niektorí starostovia, špeciálne bratislavskí, robia politiku miesto toho, aby sa chytili práce a tie značky si tam osadili. Ďalšia vec, ktorá mi z tohto návrhu vyplýva, je to, že tu dochádza k priamemu stretu komunálnej politiky s činnosťou Národnej rady. My by sme tu nemali prijímať zákony, ktoré, ktoré obhajujú jednotlivé komunálne, komunálne, jednotlivých starostov komunálnych poslancov, jednotlivé štvrte. Ja neregistrujem z iných miest ako niektor..., od niekoľkých bratislavských starostov to, že s tým osadením dopravnej značky majú problém. Dopravnej značky, ktorá udelí výnimku z parkovania na chodníku. Ďakujem.
55. schôdza NR SR - 5.deň - B. popoludní
Dátum: 2022-02-09
Poslanec: Sloboda, Radovan (SaS)
Druh vystúpenia: Vystúpenie s faktickou poznámkou

100. Ďakujem za slovo. Drahé kolegyne, ja som počúval, zaujala ma tá časť o terminológii zdravotná sestra – asistent, alebo praktická sestra, áno, ďakujem. A obidvom som viac-menej v tejto veci rozumel, len každá máte trochu iný postoj. Ak by som chcel využiť príležitosť a poprosiť pána ministra, keby sa k tomu vedel vyjadriť, lebo ja ako neodborník si neviem celkom urobiť názor. Ďakujem.
55. schôdza NR SR - 5.deň - B. popoludní
Dátum: 2022-02-09
Poslanec: Sloboda, Radovan (SaS)
Druh vystúpenia: Vystúpenie s faktickou poznámkou

41. Ďakujem za slovo, pán predsedajúci. Pani kolegyňa, ja som vás, teda že strašne sa sústredil na to, že by som vás počúval, čo ste to hovorili tu. Ale ja som vám vôbec nerozumel, že ani, ani slovo. Vedeli by ste skúsiť, že dať do jednej vety, čo ste nám tu vlastne chceli povedať, že čo je, v čom je ten problém, že prečo tí spotrebitelia sú poškodzovaní?
55. schôdza NR SR - 2.deň - B. popoludní
Dátum: 2022-02-02
Poslanec: Sloboda, Radovan (SaS)
Druh vystúpenia: Vystúpenie

88. Ďakujem za slovo, pán predsedajúci. Kolegyne, kolegovia, týmto zákonom hlavne chceme zaviesť do praxe motiváciu bývalých výkonnostných športovcov, aby sa, aby posilnili rady pedagogických zamestnancov. To je tak v skratke všetko a potom by som v rozprave povedal viac. Ďakujem.
55. schôdza NR SR - 2.deň - A. dopoludnia
Dátum: 2022-02-02
Poslanec: Sloboda, Radovan (SaS)
Druh vystúpenia: Vystúpenie s faktickou poznámkou

26. Ďakujem za slovo, pán predsedajúci. Pán minister, ja obdivujem vašu snahu o vecnú diskusiu s kolegami z hnutia Republika, len toto je tu permanentný scenár, ktorý sa tu stále deň čo deň v Národnej rade opakuje, oni totiž nepotrebujú vecnú diskusiu, oni potrebujú klamať, zavádzať a šíriť nenávisť, toto je ich cesta, toto je ich politika, toto sa tu permanentne deje, to sa tu dialo včera, keď sa mal pán kolega Suja ospra... prosto ospravedlniť, mal povedať tuto pánovi kolegovi Benčíkovi prepáčte, on tu začal kričať s niekoľkominútovým prejavom a začal ho urážať, osočovať, samozrejme, nepravdivo, klamlivo, to znamená, že s nimi vecne diskutovať nemá žiadny zmysel, im ide o niečo úplne iné. Včera kolegyňa, tuto prirovnala k takému štekajúcemu ratlíkovi, no ja som si spomenul na môjho, mal som asi pred desiatimi rokmi takú čivavu ako... (Prerušenie vystúpenia predsedajúcim.) Blanár, Juraj, podpredseda NR SR 27. Pán poslanec, reagujte na pána podpredsedu, Sloboda, Radovan, poslanec NR SR 28. Áno, to je reakcia na pána, na pána ministra, ktorý... (Prerušenie vystúpenia predsedajúcim.) Blanár, Juraj, podpredseda NR SR 29. Tak to tak aj formulujte, aby sa pán Suja necítil dotknutý. (Hovorené súbežne s rečníkom.) Sloboda, Radovan, poslanec NR SR 30. ... snažil vecne, vecne diskutovať, vecne pánovi Sujovi argumentovať a dostal predtým ako znôžku poloprávd a nezmyslov, to je reakcia na pána ministra, toto nie je reakcia na pána Suju. Ďakujem za slovo.
51. schôdza NR SR - 9.deň - A. dopoludnia
Dátum: 2021-12-07
Poslanec: Sloboda, Radovan (SaS)
Druh vystúpenia: Vystúpenie s faktickou poznámkou

47. Pán kolega Šutaj Eštok, ja som vás sa snažil počúvať, ale väčšina prejavov sa počúvať nedala, pretože to boli vaše klasické omáčky smerohlasácke, stále to isté dokola. Zlá táto vláda, vy akí ste boli geniálni, ale zrazu ste tam zapojil aj nejaké číslo a vtedy vždy zbystrím, keď niekto od vás začne používať čísla. No samozrejme, že ste úplne zase vedľa, úplne dezinformujete, klamete. Hovoril ste o inflácii, že za tejto vlády je najvyššia inflácia. Nie je to pravda! A zase len vyjsť s touto vašou rétorikou. Pozrite si, zapojte svojich asistentov, nech vám to naštudujú, ak to už neviete spraviť sám. Zistite si, aká bola inflácia za posledných 5 rokov a najväčšia inflácia bola, hádaj, kedy za posledných 5 rokov? Za vašej vlády. Za čias hojnosti, keď ste mohli plniť špajze. Ale nie, vy ste vtedy nasekali najväčšiu infláciu.